વડા પ્રધાન મોદી સરકારના ચાર વર્ષના કાર્યકાળની ઉપલબ્ધીઓને નેત્રહીન લોકો સુધી પહોંચાડવા માટે ભારતમાં પ્રથમ વખત બ્રેઈલલીપીમાં પુસ્તક બનાવીને એનું વિમોચન આજે સવારે ઘોડદોડ રોડસ્થિત નેત્રહીનો માટેની શાળા ખાતે પાટીલ દ્વારા કરવામાં આવ્યું હતું. પાટીલે દિવ્યાંગ લોકો માટે મોદી સરકારે લીધેલા કેટલાક મહત્ત્વનાં પગલાં અને યોજનાઓની રજૂઆત કરી હતી. દેશમાં વિવિધ શિબિરો થકી ૮ લાખ જેટલા દિવ્યાંગોને સાધન-સહાયનું વિતરણ કરવામાં આવ્યું છે. દિવ્યાંગજનો માટેનું આરક્ષણ ત્રણથી વધારીને ચાર ટકા કરવામાં આવ્યું છે.